cyanic-selkie/wikianc huggingface dataset:
Nikolai Lima
Lima var son til ein gardbrukar. Etter å ha vorte seminarist frå Holt seminar i 1867, arbeidde han på kontor i Stavanger. Frå 1870 til -76 var han lærar i byen. I tida 1876-88 var han gardbrukar på Oftedal i Gjesdal og andrelærar ved amtsskulen for Jæren og Dalane. I 1885 busette han seg på garden Njå i Time og dreiv denne, jamsides lærargjerninga. Ordførar i Time i 1888. Frå 1888 var Lima lensmann, fyrst i Skudenes, sidan i Hå frå 1892, og i Høyland frå 1897. Han var magistrat i Sandnes frå 1898.
Lima møtte på Stortinget i 1890 og 1891 i staden for Olaus Eskeland, som til liks med alle representantane frå amtskrinsen Stavanger sokna til Moderate Venstre. Han var då medlem i Jarnbanekomiteen. Periodane 1892-94 og 1895-97 var han fast representant på Tinget, begge periodane medlem i Vegkomiteen. Mange år seinare, 1910-12, var han stortingsmann att, då frå einmannskrinsen Jæren og for Frisinna Venstre, eit parti tufta på ruinane av Moderate Venstre, på ny medlem i Vegkomiteen.
Lima var med i Den parlamentariske tariffkommisjonen av 1896, ein departemental veglovskomite og 1906-08 i Komiteen om gjennomføring av lausgjengerlova.
Osmar Donizete Cândido
Osmar Donizete Cândido er ein tidlegare brasiliansk fotballspelar.
Påarp
Påarp er ein tettstad i Helsingborgs kommun i Skåne län i Sverige. I 2005 hadde tettstaden 2 728 innbyggjarar.
Åsmund Larsson Grave
Åsmund Larsson Grave var ein norsk kontorist, gardbrukar, lensmann og stortingsmann frå Høydalsmo i Telemark.
Grave var son til ein gardbrukar på Espetveit i Høydalsmo. Han var i teneste hos futen på Kviteseid, der han etter kvart vart kontorist og fullmektig. Så gifta han seg til garden Midbøen i Seljord, sidan var han gardbrukar på Grave i Seljord. Frå 1851 var han lensmann i Seljord. Han dreiv mykje med handel av gardar, og skal ha vore den rikaste mannen i Øvre Telemark.
Grave var medlem av heradsstyret i Seljord frå 1844, ordførar 1845 og 1849-51. Han var forlikskommissær frå 1850. Grave var mellom stiftarane av Seljord Sparebank, og var direktør i same i årevis.
Han døydde på garden sin i Seljord i 1877.
Nils Simonsen
Nils Grefsen Simonsen var ein norsk lensmann, gardbrukar og stortingsmann frå Solum i Telemark.
Edward Grimes
Edward Peter Anthony Kevin Patrick Grimes er ein irsk songar kjend som Edward Grimes. Saman med tvillingbroren John Grimes utgjer han duoen Jedward. I 2009 enda dei på sjetteplass i The X Factor. Han og broren representerte Irland i Eurovision Song Contest 2011, med songen «Lipstick». I 2012 representerte duoen Irland att med songen «Waterline».
Nils Simonsen
Far hans var transportør. Sjølv var han kontorist hos futen i Øvre Telemark, seinare var han kontorist hos amtmannen i Jarlsberg og Larvik. Frå 1838 til 1894 var Simonsen lensmann i Sauherad. Han var medlem av heradsstyret i mange år frå 1841, og av forlikskommisjonen 1846-92.
Chapman Snowfield
Chapman snømark er ei stor snømark som ligg vest for den sentrale ryggen i Churchill Mountains. Ho grensar i nord til Elder Peak og massivet nedanfor Mount Wharton, i sør til Sosa Icefalls og toppen av Starshotbreen og i vest til Wallabies Nunataks og All-Blacks Nunataks. Han vart kalla opp etter William H. Chapman, ein topografiingeniør i United States Geological Survey, som i 1961–62 leia ei kartlegging av fjella vest for Rosshavet frå Cape Roget, Adare Peninsula, til Otway Massif ved enden av Beardmorebreen,ein avstand på totalt 2 530 km. Den første helikopter-støtta kryssinga med elektronisk avstandsmåling gjorde at det vart mogeleg å kartlegge det enorme området av Dei transantarktiske fjella.
Nils Simonsen
Han var stortingsmann frå Bratsbergs amt i 1859-60. På tinget var han medlem av justiskomite nr 2. I 1874 vart han medlem av ein kongeleg kommisjon om lønene til lensmennene.
Tildelt borgardådsmedaljen i sølv.
Simonsen døydde 1894 på garden sin i Sauherad.
Greenwich Island
Greenwich Island (tidlegare Sartorius Island, Berezina Island) er ei øy som ligg mellom Robert Island og Livingston Island i Sør-Shetlandsøyane. Ho er 24 km lang og kring 5 km brei og dekkjer 142,7 km². Namnet på øya går minst attende til 1821.
Den chilenske basen Arturo Prat og den ecuadorianske basen Pedro Vicente Maldonado ligg høvesvis på nordaust- og nordkysten av øya.
Jiddaøya
Jiddaøya (arabisk جزيرة جدة) er ei folketom øy i Bahrain. Ho ligg vest for Bahrainøya og like nord for Umm an Nasan i Persiabukta. Ei kort vegfylling går ut til øya frå Umm an Nasan.
Det brukte å vere fengsel på Jidda. Majeed Marhoon, Abdulhadi Khalaf og fleire andre politiske aktivistar sat i fengselet i 1960- og 1970-åra.
Seinare vart øya den private eigedomen til statsministeren Khalifa bin Salman Al Khalifa og er i dag stengd for ålmenta. Øya har eit palass, hagar, ein helikopterlandingsplass, ein moské og fleire andre anlegg laga for statsministeren og familien hans, sjølv om øya ikkje er busett og sjeik Khalifa sjølv bur i Riffa på Bahrainøya.
Tom Evans
Thomas Evans jr. var ein engelsk musikar og låtskrivar, mest kjend som medlem av Badfinger. Han var medlåtskrivar på songen «Without You».
Fayalitt
Fayalitt er eit mineral som opptrer i små mengder i einskilde magmatiske bergartar (granittar og rhyolittar). Dei er òg kjent frå metallurgiske slagg. Det er kjemisk eit jernsilikat, Fe2SiO4, som dannar blandkrystall med det tilsvarande magnesiumsilikatet forsteritt, Mg2SiO4.
Tom Evans
Død
I 1983, etter ein bitter krangel med gitaristen Joey Molland om honorara for «Without You», hengde Evans seg i eit tre i hagen sin. Dei som kjende han sa at han aldri hadde kome over sjølvmordet til Ham. Han etterlét seg kona Marianne og sonen Stephen.
Diskografi
(med Badfinger, utanom der andre er nemnde)
Evans var òg gjesteartist på
V-teikn
V-teiknet er eit handteikn der peike- og langfingeren dannar V|bokstaven V ved at dei to fingrane er utstrakt og spreidd, medan dei øvrige vert bøygt inn mot handflata. I Noreg og store delar av verda symboliserer teiknet både fred og seiar. Det kan visast med handflata vendt vekk frå ein sjølv eller motsett veg. Teiknet kan likevel verta litt tolka ulik ulike stadar. Nemninga «V-teikn» kan òg brukast om bokstaven V brukt som eit grafisk symbol.
Nu metal
Kjente nu-metal band er band som Korn, Linkin Park, Slipknot, Limp Bizkit, System of a Down, Clawfinger, Lostprophets, Drowning pool, Papa Roach og Godsmack.
Rapcore er ikkje så populært utanfor Nord-Amerika, men det finst fleire kjende band under rapcore-sjangeren, som Linkin Park, Rage Against the Machine og Public Enemy. I rapcore-band er det vanleg med ein rappar som rappar til dømes berre på versa, og ein følgjande rockevokal som overtar etter rappinga. I rapcore-tekstar syng ein ofte om politiske hendingar, som i banda Public Enemy, Rage Against the Machine, hos andre grupper om korleis livet er (Zebrahead, Trik Turner) eller om kamp med seg sjølv og problem i livet (Linkin Park, Stuck Mojo).
Gunvor Stornes
Gunvor Stornes  var ein norsk forfattar og lyrikar representert i ei rekkje antologiar. Stornes stifta Helgeland litteraturlag, og var ein av initiativtakarane til Nordnorsk Forfatterlag i 1972. Stornes var og så medlem i Den norske Forfatterforening.
Linda Hofstad Helleland
Linda Cathrine Hofstad Helleland er ein norsk politikar frå Høgre. Ho var barne-, familie-, likestillings- og inkluderingsminister i regjeringa Solberg frå 17. januar 2018 til 22. januar 2019. Ho var kulturminister i same regjering frå 16. desember 2015 til 17. januar 2018. Frå 24. januar 2020 vart ho distrikts- og digitaliseringsminister.
Ho var 1. vararepresentant til Stortinget frå Sør-Trøndelag fylke frå 2001 til 2009, og møtte fast for Børge Brende frå 2001 til 2005 mens han sat i regjering. Helleland møtte igjen fast etter at Brende i 2008 vart samtykka i permisjon for å arbeide som direktør i Verdas økonomiske forum. I 2009 vart ho vald inn på Stortinget på eige mandat.
Lul Krag
Karen Marie Krag var fødd i Kongsberg som dotter av oberst Ole Krag (1837–1916) og Kaja (Karen Elise Theodora) fødd Collett (1844–1926). Peter Collett (1766–1836) var oldefar hennar, Herman Krag (1920–82) var ein nevø.
Linda Hofstad Helleland
Helleland har examen artium frå 1997, og studerte ved NTNU frå 1998 til 2000. Ho arbeidde som sekretær i Sør-Trøndelag Høgre frå 1997 til 1998. I yrkeslivet har ho erfaring som servitør og deretter pleieassistent, inntil ho vart vald inn på Stortinget. Helleland var medlem av Trondheim bystyre frå 1999 til 2001, og leiar av Høgres kvinneforum frå 2004 til 2010.
Lul Krag
Krag byrja å måla i tjueårsalderen. Ho var elev av Harriet Backer ca. 1905 og av Christian Krohg, Lucien Simon og Hélène-Olga Boznansk i Paris 1908–10. Ho blei også sterkt inspirert av kinesisk kunst og filosofi.
I 1933 slo Krag seg ned i Rosendal, og blei verande der i tjue år. I 1954 flytta ho attende til Oslo, der ho døydde to år seinare.
Senere ble de gitt til Kvinnherad kommune og henger nå i Rosendal samfunnshus.
Ho er representert med fleire verk ved Nasjonalgalleriet, som Løvtrær og kirke, Blomster i parken, Fjell med bre og  Elisabeth Dybwad. Alleen og Snefjell tilhøyrer Bergen Kunstmuseum. Fleire veggfelt av Lul Kra heng på Rosendal samfunnshus, medan Baroniet mellom roser og fjell høyrer til Baroniet Rosendal.
Matteusprinsippet
Matteusprinsippet, også kalla Matteuseffekten, er ei nemning på ulike fenomen der eit system gagnar ein tidlegare favorisert part.
Hamburgar
Hamburgar er eit rundt stykke karbonade servert mellom to stykke brød, typisk to delar av eit rundstykke. I tillegg kan han ha ulike typare sausar og tilbehøyr.
Matteusprinsippet
I Matteusevangeliet 25,29 står det: «For den som har, han skal få, og det i overflod. Men den som ikkje har, skal bli fråteken jamvel det han har.» Sitatet er frå likninga om talenta, Matteus 25,14-30.
Eit liknande sitat finn ein også i det apokryfe skriftet Thomasevangeliet.
Hamburgar
Ein kan bruka reint, finhakka steikt eller grilla kjøt til ein hamburgar. Kjøtet består opphavleg av reint, grovkverna storfekjøt, men kan òg bestå av kylling, kalkun, svin, ei blanding av desse, fisk eller ei vegetarisk kjøterstatting. Dette vert forma til flate kaker som vert steikt på grill eller i panne.
Hamburgarbrødet vert skore i to og snittflata vert rista. Den ferdigsteikte hamburgaren vert lagt på hamburgerbrødet og vert toppa med garnityr. Den øvre delen av hamburgarbrødet kan ein servera ved sida av. Ein serverar ofte ein hamburgar med salat, bacon, tomat, sylteagurk og ulike dressingar. Dei vanlegaste dressingane er sennep, ketchup, variantar av Thousand Island og majones. Hamburgarar vert elles ofte servert med pommes frites. Hamburgar laga med osteskiver vert kalla cheeseburgar.
González Island
González Island er ei lita øy på sørsida av innløpet til Iquique Cove i Discovery Bay på Greenwich Island i Sør-Shetlandsøyane. På vestsida av øya går ei smal landtunge til ei mindre øy, som vert lagt under vatn ved høg flod. Øya vart kartlagd av Den chilenske antarktisekspedisjonen i 1947, med kaptein Federico Guesalaga Toro, som namngav ho etter Ernesto González Navarrete, kaptein på skipet «Iquique» under ekspedisjonen.
Volvo Construction Equipment
. Volvo Construction Equipment er er eit dotterselskap til Aktiebolaget Volvo som produserer anleggsmaskinar i fleire land.
Føretaket har røter attende til Munktells Mekaniska Verkstads (stifta 1832) og Bolinder-Munktell (stifta 1932), som Volvo kjøpte i 1950. Føretaket vart kalla AB Bolinder-Munktell fram til 1973, då namnet vart endra til Volvo BM AB. I 1986 selde Volvo BM traktoravdelinga si til Valmet, for å konsentrera seg om produksjon av anleggsmaskinar. Same året gjekk Volvo BM AB inn i eit samarbeide med Clark Equipment Company og namnet vart endra til VME Group. Dei to firmaa Michigan og Euclid var tidlegare overtekne av Clark, som hadde heldt fram med å nytta desse merkenamna. I 1995 tok Volvo over heile dette føretaket og endra namnet til Volvo Construction Equipment.
Føretaket har sidan ekspandert kraftig ved å kjøpa opp fleire konkurrentar:
Cooper Snowfield
Cooper snømark er ei snømark med eit areal på kring i Churchill Mountains. Snømarka har ei høgd på over 1200 moh og er nesten omkrinsa av ryggar knytte til Mount Bevin, Mount Field, Mount Durnford og Mount Liard. Han vart kalla opp etter Alan K. Cooper, ein maringeofysikar med United States Geological Survey, Menlo Park i California, som var involvert i borning og seismiske studiar av kontinentalmarginen kring Antarktis for å finne paleomiljø og historia til isdekket 1984–2002.
Sveinung Bjørnsson Lofthus
Sveinung Bjørnsson Lofthus var ein lensmann, gardbrukar og stortingsmann frå Vinje i Telemark.
Far hans var husmann i Vinje. Sjølv gjekk han Kviteseid lærarskule og var skulehaldar i heimbygda 2-3 år. Frå 1842 til 1874 var han lensmann i Vinje og gardbrukar på Lofthus. Han var medlem av heradsstyret i mange år, ordførar 1874-80.
Lofthus representerte Bratsbergs amt på Stortinget 1859-60, 1862-63, omframstortinget og 1865-66. Heile tida var han medlem av justiskomite nr 1. Ved fleire stortingsval var han 1. eller 2. varamann. I 1864 var han medlem av den kongelege militærkommisjonen.
Han døydde på garden sin i Vinje i 1888.
Muflon
Muflon er ein villsau i slekta Ovis. Han finst på øyar i Middelhavet og er innført fleire stader i Europa. Muflon er den einaste nolevande ville sauen i Europa, og den minste villsautypen i verda.
Muflon er blitt rekna som ein eigen art (Ovis musimon), ein underart av vestasiatisk villsau (Ovis orientalis musimon) eller av tamsau (Ovis aries musimon). Sistnemnde er blitt vanlegare i nyare tid, sidan fleire forskarar i dag reknar med at dei stammar frå forvilla tamsauar.
Muflonbukkar er rundt 110–130 cm lange, 65–70 cm høge og 25–55 kg tunge. Hoene er mindre. Dyra kan ha spiralvridde horn på opptil 80 cm, men nokre hoer har ikkje horn. Pelsen er mørkt raudbrun med lys sal og kvit halespegel. Halen er kort, brei og mørk.
Muflon har vore sterkt utsett, både for kjøt og trofé. I nokre av dei opphavlege områda sine er han rekna som sårbar. Men dyra finst også innført fleire stader i Europa. I Noreg finst ein liten flokk i Fritzøhus-parken i Larvik. Han er rekna som ein dørstokkart med liten risiko for å bli invasiv i Noreg.
Interpol
Interpol er ein mellomnasjonal politiorganisasjon med 190 medlemsland. Organisasjonen freistar vera politisk nøytral og handsamar difor ikkje saker som gjeld politikk, militær, religion eller rase.
Nakhon Ratchasima-fylket
Nakhon Ratchasima, ofte kalla Khorat eller Korat, er eit fylke i Thailand. Fylkeshovudstaden er Nakhon Ratchasima, som også ofte blir kalla Khorat. Innbyggartalet er 2,620,517 per 2014.
Administrativ inndeling
Fylket omfattar 32 distrikt (amphoe), 263 underdistrikt (tambon) og 3 743 landsbyar (per 2018).
Infrastruktur
Nordaust-bana stoppar i fylket og går i tre retningar:
Sonklarspitze
Sonklarspitze er eit 3 463 meter over havet høgt fjell i Stubaieralpane, på grensa mellom den italienske provinsen Bolzano og det austerrikske forbundslandet Tirol.
Den vide, avrunda fjelltoppen er dekt av ein snøbre. Mot nord, i retning Wilde Pfaff, går ein markant fjellrygg. Fjellet er oppkalla et militærgeografen, landmålaren Carl Albrecht Sonklar.
Richard Gutberlet hadde med seg fjellføraren Alois Tanzer og beraren S. Holzmann då dei, 5. august 1869, vart dei fyrste menneska som sette sine føter på toppen av Sonklarspitze.
Joey Molland
Joseph Charles «Joey» Molland er ein engelsk komponist og rockegitarist med ein karriere som har vart over fem tiår. Han er mest kjend som medlem av Badfinger. Molland er det einaste attverande medlemmet frå den klassiske besetninga. Han bur i dag i Minneapolis i Minnesota.
Diskografi
Molland har òg vore gjesteartist på
Willie Weeks
Willie Weeks er ein amerikansk bassgitarist. Han har vorte kjend gjennom å ha spelt med mange kjende musikarar innan mange sjangrar. Han har vore ein av dei mest etterspurte studiomusikarane gjennom karrieren sin. Weeks har òg turnert med mange tungvektarar innan rock gjennom karrieren sin. I 2006-2007 var han bassist for Eric Clapton på verdsturneen hans Crossroads Guitar Festival.
Karriere
Weeks vart fødd i Salemburg i North Carolina og byrja å spele elektrisk bass tidleg i 1960-åra. Dei tidlegare inspirasjonskjeldene hans var country, pop og R&B han høyrte på radio. Weeks reknar bassistane Ron Carter, James Jamerson og Ray Brown som tidlege inspirasjonskjelder.
Weeks har arbeidd i studio og/eller turnert med artistar så forskjellige som Gregg Allman, David Bowie, Clarence «Gatemouth» Brown, Jimmy Buffett, Kevin Chalfant, Eric Clapton, Buddy Guy, Hank Crawford, Robert Cray, Bo Didley, The Doobie Brothers, Aretha Franklin, Vince Gill, Isaac Hayes, George Harrison, Billy Joel, Wynonna Judd, B.B. King, Lyle Lovett, Gail Davies, Michael McDonald, Don McLean, John Mayer, Bette Midler, Randy Newman, Pino Palladino, John Scofield, Carly Simon, Rod Stewart, The Rolling Stones, James Taylor, Richard and Linda Thompson, Joe Walsh, Bobby Womack, Leon Russell, Steve Winwood, Stevie Wonder, Ronnie Wood, Soulive og Eikichi Yazawa.
Weeks si speling på Donny Hathaway sitt Live (1972), med ein 3½-minutt lang bassolo på «Voices Inside (Everything Is Everything)», vert av mange bassistar som noko av det beste Weeks gjorde.
Weeks spelar i filmane Blues Brothers 2000 og Lightning in a Bottle.
Felsitt
Felsitt er ein lys, finkorna magmatisk bergart som vesentleg består av kvarts og feltspat. Ein slik finkrystallinsk struktur blir kalla felsittisk (jfr. afanittisk). Større krystall av feltspat kan finnast i einskilde gangbergartar, såkalla felsittporfyrar, som til dømes opptrer i Oslofeltet.
Mirandinha
Mirandinha er ein tidlegare brasiliansk fotballspelar.
Monte Sant'Angelo
Monte Sant'Angelo er ein by i provinsen Foggia i regionen Puglia i Italia med om lag 13 168 innbyggjarar.
Det portugisiske herrelandslaget i handball
Portugal sitt herrelandslag i handball er det mannlege landslaget i handball for Portugal. Det representerer landet i internasjonale handballturneringar, og vert regulert av Federação de Andebol de Portugal. Landslaget kvalifiserte seg til sin fyrste internasjonale meisterskap i 1994.
Resultat i internasjonale turneringar
''Resultata som er vist under er berre turneringar der Portugal har delteke. Turneringar dei ikkje har tatt del i er ikkje førte opp.''
Gnomon Island
Gnomon Island er ei lita klipperik øy som ligg like nord for Point Wild på Elefantøya i Sør-Shetlandsøyane. Ho vart kartlagd av Ernest Shackleton under Endurance-ekspedisjonen i 1914–16, og ho fekk dette namnet av dei fordi ho sett frå Point Wild kunne minne om ein gnomon, som er visaren på eit solur.
Sten Stensen
Sten Einar Stensen er ein norsk tidlegare skeiseløpar frå Lier. Han vart noregsmeister i 1973 og 1974, verdsmeister i 1974, europameister i 1975 og olympisk meister på 5000 meter i 1976. I tidsrommet 1972-78 tok han i alt sju medaljar i verdsmeisterskap og europmeistermeskap på skeiser, og fire OL-medaljar. Han representerte Drammens Skøiteklub.
Stensen vart i 1974 tildelt Morgenbladets Gullmedalje og han fekk Oscarstatuetten både i 1974 og 1976. Etter OL-gullet i Innsbruck var han tildelt Fearnleys olympiske ærespris.
Mark Nauseef
Mark Nauseef er ein USA-amerikansk trommeslagar og perkusjonist, som har hatt ein variert karriere og vore medlem av Ian Gillan Band og for ei kort stund i lag med Thin Lizzy då Brian Downey slutta. I seinare år har han spelt ei vid rekkje musikkstilar og samarbeide med kjende musikarar over heile verda.
Diskografi
Jack Bruce
The Velvet Underground
Elf
Ian Gillan Band
Thin Lizzy
Gary Moore's G-Force
Philip Lynott Solo og anna
Bøker
Arcana V: Musician on Music, Magic & Mysticism, Hips Road: New York (ISBN 0978833791), redigert av John Zorn med bidrag frå Meredith Monk, Fred Frith, Terry Riley, Pauline Oliveros, Alvin Curran, Gavin Bryars, m.a., 2010
The Drum and Percussion Cookbook: Creative Recipes for Players and Teachers, Meredith Music / Hal Leonard (ISBN 1574631012), redigert av Rick Mattingly med bidrag av Peter Erskine, Bill Bruford, Valerie Dee Naranjo, Anthony Cirone, Robin Engelman, Bill Cahn, She-e Wu, John Beck, Glenn Kotche, m.a., 2008 Shamanism and Tantra in the Himalayas, Inner Traditions (ISBN 0892819138) av Claudia Müller-Ebeling, Christian Rätsch og Surendra Bahadur Shahi, 2002
Practicing and Making Music...Without Your Instrument, publisert i The Percussive Arts Society journal PERCUSSIVE NOTES (Oct. 1992) Music Practice as Meditation, publisert i The Percussive Arts Society journal PERCUSSIVE NOTES (Feb. 2007)
Ava Cherry
Ava Cherry (òg kjend som Black Barbarella) er ei amerikansk songarinne frå Chicago. Ho er mest kjend for dei fire åra ho song for David Bowie frå 1974 til 1978 i lag med Robin Clark og Luther Vandross. Ho song både med han på turnear og på nokre av dei mest kritikarroste albuma hans. Dei var òg kjærastar ein periode og har vore vener opp gjennom åra etter samarbeide slutta.
Pierre Charles L'Enfant
Pierre Charles L'Enfant, kalla seg sjølv på engelsk Peter L'Enfant  var ein fransk-amerikansk militæringeniør. Han var offiser i George Washington sine ingeniørtroppar, og er kjend som opphavsmannen til planen for gatenettet i Washington, D.C. Han verka også som arkitekt, og omarbeidde Federal Hall i New York til den første kongressen i USA.
Ava Cherry
Etter samarbeidet med Bowie var over, reiste Cherry attende til Chicago der ein ven introduserte ho for Curtis Mayfield. Ho gav ut det første albumet sitt, Spend the Night, som var i disco- og soulstil. Det andre albumet hennar, Streetcar Named Desire, kom i 1983 på Capitol Records, men selde dårleg. Då Vandross starta å verte kjend, vart ho fast syngedame for han frå 1986 og framover. I 1987 gav ho ut albumet Picture Me på Capitol, men òg dette selde dårleg.
Wrap Around Joy
Wrap Around Joy er det sjette studioalbumet til den amerikanske musikaren Carole King, gjeve ut i 1974. Albumet nådde toppen av Billboard 200-lista seint i 1974 og singelen «Jazzman» nådde andreplassen på den amerikanske poplista. Singelen gjorde at Carole King vart nominert til Grammyprisen for beste kvinnelege popframferd. Ein annan song frå albumet, «Nightingale», nådde niandeplassen på poplista og sjetteplassen på adult contemporary-lista.
Albumet selde til gullplate i USA.
Darwin Névé
Darwin Névé er ein stor firn på vestsida av Cook Mountains og Darwin Mountains som gjev is til både Darwinbreen og Hathertonbreen. Han vart kalla opp etter tilknytinga til Darwinbreen av New Zealand-gruppa som vitja Darwinbreen under Commonwealth Trans-Antarctic Expedition i 1956–58.
Musikkens verden
Musikkens verden var eit norsk musikkleksikon i praktbokformat gjeve ut i to utgåver, fyrste utgåve i 1951 og andre utgåve i 1963. Hovudredaktøren var Sverre Hagerup Bull. Verket dekte hovudsakleg vestleg klassisk musikk, men med eit visst artikkeltilfang om annan 1900-talmusikk. Andre utgåve var på 3 264 sider. Verket var rikt illustrert med notelinjer for melodiar og illustrasjonar.
Maxentius av Romarriket
Maxentius (Marcus Aurelius Valerius Maxentius Augustus; fødd ca. 278, død 28. oktober 312) var romersk keisar frå 306 og til 312. Han var son av den tidlegare keisaren Maximianus og svigerson av keisar Galerius. Han er kjend som motstandar av Konstantin den store, og drukna i Tiber under retretten frå slaget ved Pons Mulvius (Ponte Milvio) der han hadde kjempa mot hæren til Konstantin.
Keisarmakt
Maxentius var son av keisar Maximian Herculius og kona hans Eutropia. Han voks opp i Vestromarriket, og blei sett på som ein kronprins då far hans blei keisar. Han blei svigerson av keisar Galerius gjennom ekteskapet med Valeria Maximilla. Dei fekk to søner, Valerius Romulus (ca. 295–309) og ein son ein ikkje kjenner namnet på.
I 305 abdiserte keisarane Diokletian og Maximianus samstundes. Dei tidlegare cæsarane Konstantius Klorus og Galerius blei opphøgde til augustus. Sjølv om det fanst to keisarsøner som ein kunne forventa ville bli opphøgde til cæsar, Konstantin og Maxentius, men dei blei haldne utanfor tronfølgja til fordel for Valerius Severus og Maximinus Daia. Ifølgje Lactantius hata Galerius Maxentius og påverka Diokletian til å forbigå Maxentius. Det er mogleg Diokletian ogsa rekna Maxentius som ukvalifisert for dei militære pliktene til ein keisar ettersom han ikkje hadde militærerfaring. Maxentius slo seg ned på ein eigedom eit stykke utanfor Roma.
Då Konstantius døydde i 306 blei sonen hans Konstantin krona til keisar og godteken av Galerius som cæsar i Tetrarkiet. Dette laga ein presedens for Maxentius si opphøging seinare same året.
Då Konstantius Klorus døydde i 306 lét Maxentius seg utropa til keisar i vest og i konkurranse med Konstantin. Han fekk, kanskje gjennom press, Maximian til å støtta kravet sitt. I lag med faren vann han over og avretta den utpeikte nye keisaren Valerius Severus, og klartederetter stå imot Galerius sitt forsøk på invasjon.
I desse åra styrte Maxentius sørvestlege Europa med sentrum i Roma, og overlét det som i dag er England og Frankrike til Konstantin. Striden hans med faren førte likevel til nye krigar, og sistnemnde søkte då hjelp frå Konstantin, men blei tilfangeteken og døydde for eiga hand. I 312 kom det til eit endeleg oppgjer. Maxentius allierte seg med Maximinus Daza.
Konstantin invaderte Italia, og då Maxentius freista å slå angrepet attende blei han overvunnen i slaget ved Pons Mulvius (den milviske brua) i oktober og drukna under flukta. Det var i dette slaget der Konstantin skal ha hatt ein visjon om ein kross på himmelen saman med bokstavane ΧΡ (dei greske bokstavane chi og rho, dei første bokstavane i Christos, Kristus) saman med frasen «I dette teiknet skal du sigra» (gresk: Εν Τουτω Νικα, latin: IN HOC SIGNO VINCES). Konstantin, som enno ikkje var kristen, skal ha late soldatane sine bera symbolet på skjolda. Slaget var såleis eit vendepunkt på fleire måtar.
Som fiende av Konstantin har Maxentius generelt fått eit dårleg ettermæle, og er blittskildra som arrogant og maktlysten. Denne karakteristikken blir for så vidt ikkje motsagt av hendingane, men det er neppe rett å oppfatta han som ein religiøs motpol til Konstantin ettersom han sjølv synest å ha vist stor toleranse for kristendomen.
Romulus-tempelet på Forum Romanum er oppkalla etter sonen hans, som døydde ganske ung.
Alafors
Alafors er ein tidlegare tettstad i Ale kommun i Västra Götalands län i Sverige. I 2010 budde det 153 personar her. Alafors voks saman med stasjonsstaden Nol i 1970 og danna ein felles tettstad som voks saman med Nödinge i 1990. Denne nye tettstaden fekk namnet Nödinge-Nol.
Muharraq
Muharraq (arabisk جزيرة المحرق) er den tredje største øya i øygruppa Bahrain, etter Bahrainøya og Hawarøya. Ho er kalla opp etter Muharraq by, som tidlegare var hovudstaden i Bahrain.
Bahrain internasjonale lufthamn og Muharraq lufthamn ligg på øya.
Det går tre vegfyllingar frå Muharraq til Manama på Bahrainøya:
Halvor Klasson Eika
Halvor Klasson Eika var ein norsk gardbrukar, ordførar og stortingsmann frå Bø i Telemark.
Far hans var gardbrukar i Bø. Sjølv gjekk han ut frå Klyve lærarskule i Solum i 1855, men søkte ikkje lærarpost. Han var frå 1862 gardbrukar på farsgarden Eika, og kjøpte opp fleire landeigedomar. Frå 1861 til 1910 var medlem av heradsstyret i Bø, ordførar i mange år. Elles var han forlikskommissær og sparebankdirektør, med meir.
Eika var frå 1868 til 1879 stortingsmann for Bratsbergs amt. Både i 1868-69 og 1871-73 var han medlem av protokollkomiteen. Åra 1874-77 og 1879 var han medlem av budsjettkomiteen, 1877-79 medlem av Lagtinget. I 1878 møtte han ikkje på Stortinget, grunna sjukdom.
Han døydde på Sætre i Sauherad i 1911..
Mazinho Oliveira
Mazinho Oliveira er ein tidlegare brasiliansk fotballspelar.
Blåseinstrument
Blåseinstrument er ei gruppe musikkinstrument der ein lagar lyd ved å blåsa luft gjennom instrumentet. I Hornbostel-Sachs-systemet er blåseinstrument klassifiserte som aerofonar.
Blåseinstrument lagar lyd ved at ein får ein luftmasse til å vibrera i ein resonator. Dette kan gjerast ved at ein bles inn i eller forbi eit munnstykke med hòl i ein ende av instrumentet. Kva tone ein får er avhengig av lengda eller volumet til luftmassen, og kan endrast ved hjelp av fingerhòl, klaffar, ventilar og liknande i resonatoren eller gjennom korleis ein bles. Blåsemåte, resonatorfom og speleteknikk påverkar alle klangen frå instrumentet.
Inndeling
I samband med vestleg orkestertradisjon deler ein gjerne blåseinstrument inn i to undergrupper: Treblåseinstrument som tradisjonelt er blitt laga av tre, som fløyte, klarinett, obo, saksofon og fagott; og messingblåseinstrument som tradisjonelt er blitt laga av messing, som trompet, trombone, valthorn og tuba. Denne inndelinga dekkjer ikkje alle blåseinstrument, som instrument laga av horn eller leire, og kan vera misvisande i høve til utforminga av moderne instrument.
Også instrument der ein set luft i svingingar ved andre mekanismar enn å blåsa, som pipeorgel og trekkspel, kan reknast som blåseinstrument.
Afterglow av Tina Turner
«Afterglow» er ein song av Tina Turner, skriven og produsert av Terry Britten og Graham Lyle. Han kom ut i 1986 på albumet Break Every Rule med Steve Winwood på klaverinstrument. Songen var den åttande og siste songen på albumet som vart gjeven ut som singel, men berre i USA. Han nådde ikkje den amerikanske Hot 100-lista, men nådde femteplassen på den amerikanske danselista og 20. plassen på Maxi Single Sales-lista. Ein musikkvideo for songen vart filma som ein del av TV-programmet Break Every Rule i 1986, der han var opningsnummeret. Han syner Turner som framfører songen i garderoben ved klubben Le Zero i Paris, medan ho gjer seg klar til å gå på scenen.
Bob Jackson
Robert Jackson er ein engelsk rockemusikar som er mest kjend som medlem av Badfinger frå 1974 til 1975 og 1981 til 1983 og i The Fortunes sidan 1995. Han turnerer i dag under namnet Badfinger i Storbritannia.
Påläng
Påläng er ein svensk tettstad i Kalix kommun i Norrbottens län i landskapet Norrbotten. I år 2005 hadde tettstaden 291 innbyggjarar.
Det kviterussiske kvinnelandslaget i handball
Kviterussland sitt kvinnelandslag i handball er det kvinnelege landslaget i handball for Kviterussland. Det representerer landet i internasjonale handballturneringar, og vert regulert av Belaruskaja Fjederatsyja Handbola. Landslaget kvalifiserte seg til sin fyrste internasjonale meisterskap i 1997.
Resultat i internasjonale turneringar
''Resultata som er vist under er berre turneringar der Kviterussland har delteke. Turneringar dei ikkje har tatt del i er ikkje førte opp.''
Skisseblokk
Ei skisseblokk er ei bok eller ei blokk med blanke sider for skissering som kan brukast av kunstnarar for å teikne eller måle som ein del av den kreative prosessen deira.
Skissebøker kjem i ei rekkje former og storleikar, med varierte omslag, og ulike tal med sider. Skissebøker byrja som ein måte å gje ei lett tilgjengeleg tilførsel av teiknepapir i praktisk form av ei bok. Datateknologi har gjort det mogleg å utvikle digitale skissebøker.
Ein kan bruka skissebøker på ulike måtar. Ei utstilling ved Fogg Art Museum ved Harvard University i 2006 peikte ut to hovudkategoriar for skisser: Observasjonar som går ut på å dokumentera verda ein ser, til dømes reiseskisser, naturstudiar og daglege inntrykk, og oppfinningar som følgjer dei indre tankane og idéane til kunstnaren.
Speakeasy
Speakeasy er ei nemning som særleg vert nytta om dei ulovlege og løynde skjenkestovene for brennevin i USA under forbodstida i åra frå 1920 til 1933, då det var forbode å selje, framstille og transportere alkoholhaldig drykk. Speakeasies forsvant i stor grad etter at forbodet vart oppheva i [[1933{{, og omgrepet er nå nytta til å beskrive noen barer i retro-stil.
Robin Clark
Robin Clark er ein amerikansk vokalist som er mest kjend for arbeidet sitt med det britiske bandet Simple Minds i 1980-åra. Ho song òg på albuma og turenane til mange andre artistar, mellom andre David Bowie og Luther Vandross. Ho gav òg det einaste soloalbumet sitt, Surrender, i 1984.
Ho er gift med gitaristen Carlos Alomar og dei har ei dotter i lag.
Hillestad kyrkje
Hillestad kyrkje er ei langkyrkje frå 1724 i Holmestrand kommune i Vestfold og Telemark. Ho avløyste ei stavkyrkje frå mellomalderen. Tårnet og sakristiet er frå ei ombygging i 1911.
Mykje av inventaret er frå stavkyrkja, og meir finst i Oldsaksamlinga i Oslo.
Sid McGinnis
Sid McGinnis  er ein amerikansk musikar best kjent som gitarist i The CBS Orchestra, som er husbandet til Late Show with David Letterman.
Har turnert med artistar som Barry Manilow, Peter Gabriel, Carly Simon og Laurie Anderson. Han har òg spelt på platene til blant andre Dire Straits, Ashford & Simpson, David Lee Roth, Paul Simon, Simon & Garfunkel, Bob Dylan, David Bowie og Leonard Cohen.
McGinnis vart med i The World's Most Dangerous Band i 1984, som var Late Night with David Letterman sitt husband. Han var eigentleg berre invitert til å spele gitar med bandet ei veke, men enda opp med å bli den faste gitaristen. Då David Letterman skifta frå NBC til CBS og Late Show with David Letterman i 1993, vart han med på lasset og er framleis eit av medlemmane i The CBS Orchestra.
Mari kyrkje
Mari kyrkje er ei langkyrkje i tettstaden Ytre Enebakk i Enebakk kommune i Viken fylke.
Hughes Basin
Hughes Basin er ein stor firn i Britannia Range i Antarktis som grensar i sør til Ravens Mountains, Mount Henderson, Mount Olympus og Mount Quackenbush. Firnen er 10 km lang og isen fell nordover frå 2000 moh nær Mount Olympus til 1000 moh nær Darnell Nunatak, der han gjev is til Byrdbreen. Han vart kalla opp etter Terence J. Hughes i Department of Geological Sciences og Institute of Quaternary Studies ved University of Maine i Orono, som studerte Byrdbreen intensivt i 1978–79.
Geir Karlstad
Geir Karlstad er ein tidlegare skøyteløpar frå Skedsmo. Han vart olympisk meister på 5000 meter i 1992, og tok bronsen på 10 000 m i same leikane. I 1989 vart Karlstad norsk meister på skeiser og kom på tredjeplassen både under europameisterskapen på Bislett stadion og under verdsmeisterskapen i Göteborg. Også i 1990 vart Karlstad noregsmeister. Han representerte fyrst Sportsklubben Ceres, seinere Ask Skøyteklubb og til sist Lillestrøm Sportsklubb.
NM i bryting 1972
Noregsmeisterskapen i bryting 1972 vart avvikla helga 11.-12. mars 1972 i Porsgrunn med Idrettsforeningen Urædd som arrangør av stemnet.
Kongepokalen vart tildelt Øistein Davidsen frå Urædd i 62-kiloklassa.
47 kg
<br style="clear:both;" />
52 kg
<br style="clear:both;" />
57 kg
<br style="clear:both;" />
62 kg
<br style="clear:both;" />
68 kg
<br style="clear:both;" />
74 kg
<br style="clear:both;" />
82 kg
<br style="clear:both;" />
90 kg
<br style="clear:both;" />
100 kg
<br style="clear:both;" />
Over 100 kg
<br style="clear:both;" />
Pålsboda
Pålsboda er ein svensk tettstad i Hallsbergs kommun i Örebro län i landskapet Närke. I år 2005 hadde tettstaden 1 524 innbyggjarar.
Dark Side av Blind Channel
«Dark Side» (norsk 'skuggesida' eller 'den mørke sida') er ein rockelåt frå 2021 som vert framført av den finske post-hardcore-gruppa Blind Channel. Songen vart utgjeven 21. januar 2021 og vann den finske songtevlinga Uuden Musiikin Kilpailu 20. februar 2021. «Dark Side» var det finske bidraget til Eurovision Song Contest 2021 i Rotterdam i Nederland, der han enda på sjetteplass.
Om songen
«Dark Side» er skriven av bandet sjølv: Aleksi Kaunisvesi, Joonas Porko, Joel Hokka, Niko Moilanen og Olli Matela. Bandet omtala songen som ein «anarkisk hymne til festane til mørkeret», og at den var eit perfekt uttrykk for kjernen til gruppa: «Vi vil vise at sjølv om livet er mørkare og tøffare, kan du framleis ha det moro». Bandet seier vidare at songen er tileigna alle som «følar seg utanfor og utilstrekkeleg».
«Dark Side» vart plukka ut som eit av sju bidrag til Uuden Musiikin Kilpailu 2021, den finske uttakinga til Eurovision Song Contest. I finalen 20. februar vann «Dark Side» ein solid siger med 551 poeng og vart det finske bidraget til Eurovision Song Contest.
Eurovision Song Contest
Finland vart trekt ut til å delta i den andre semifinalen av Eurovision Song Contest. Semifinalen gjekk av stabelen i Rotterdam Ahoy i Nederland torsdag 20. mai 2021. Der vart «Dark Side» nummer fem og kvalifiserte seg til finalen laurdag 22. mai 2021. I finalen var songen det 16. bidraget på scena. Den kom på sjetteplass med til saman 301 poeng frå sjåarane og juryane. I telefonavrøystinga var «Dark Side» det fjerde mest populære bidraget.
Hølje Halvorsson Klonteig
Hølje Halvorsson Klonteig var ein norsk gardbrukar, dampskipsførar, ordførar og stortingsmann frå Tinn i Telemark. Han var far til Knut H. Klonteig.
Klonteig var son ein gardbrukar i Vestfjorddalen i Tinn. Sjølv var han lærar i Tinn 1844-51 og deretter gardbrukar på farsgarden. Han var medlem av formannskapet i Tinn 1853-89, ordførar 1884-88. Klonteig var kommunekasserar 1856-70 og frå 1866 til -78, samt 1884 til -91 var han førar på eit dampskip på Tinnsjøen. Elles var han 1850-70 presten sin medhjelpar, 1859-78 sparebankdirektør, 1862-84 valmann og 1864-78 forlikskommissær.
Klonteig representerte Bratsbergs amt på Stortinget 1871-76 og 1878. 1871-74 var han medlem av bankkomiteen, 1875-76 av næringskomite nr 2. For perioden 1877-79 vart han vald til 4. representant, men valet vart forkasta med 78 røyster mot 30. Ved omvalet vart han 1. varamann og møtte i 1878-sesjonen i staden for Eika. Då var han medlem av budsjettkomiteen.
Han døydde på garden sin i Tinn i 1891.
Torvald Sund
Torvald Sund er ein norsk forfattar og dramatikar  som er busett i Levanger.
Det går tre trådar gjennom Sunds forfattarskap. Like frå debuten har han vist ein lojalitet mot underklassa, minoritetane og dei utstøytte. Dette kjem blant anna til uttrykk i dei tidlege bøkene frå sørsamisk miljø, i novellesuiten Knivkastarens son og i Siste ytre frå nyfattigdommens Noreg. For det andre har han eit episk talent knytt til historier og miljø frå sin eigen oppvekst i kystkulturen, som kjem til uttrykk i novellene Sjømannen og Vårherre og endå sterkare i hans førebels einaste store roman, Seglet og dansen.
Ikkje minst har han òg sterke røter i ein folkeleg lygarsoge-tradisjon der målande karakteristikkar og utrulege hendingar veks fram i ei sjølvforsterkande fantasiverd. Dei to populære bøkene om Onkel Oskar er dei tydelegaste døma på dette. Stoffa vart òg filmatisert i 1997  med blanda suksess. Problemet med filmen var langt på veg at humoren i bøkene ligg i eg-personen sin tankemonolog.
Dei siste åra har Sund arbeidd meir med dramatikk. Monologen Brenn draumane mine på Callios rei blei framført hausten 2006 på Trøndelag Teater under tittelen Takoradi - historia til ein sjømann. To historiske spel med tilsynelatande ulik tendens hadde premiere i høvesvis Vikna og Levanger i 2005 og 2006. Felles for stykka er identifikasjonen med interessene til underklassa.
Christo og Jeanne-Claude
Christo Vladimirov Javacheff, bulgarsk Христо Владимиров Явашев,, og Jeanne-Claude Denat de Guillebon var eit kunstnarektepar. Paret vart kjent for sine miljøkunstinstallasjonar, mellom anna for sitt arbeid på brua Pont Neuf i Paris i 1985, på forbundsdagen i Berlin 1995, og «The Gates» i Central Park i 2005.
Biografi
Jeanne-Claude vart fødd 13. juni 1935 i Casablanca i Marokko. Ho stamma frå ein familie av franske offiserer. Mannen hennar, Christo, vart fødd same dag i Bulgaria. Christo byrja si profesjonelle opplæring som flyvert før han vart kunstnar. I 1956 flykta han frå landet sitt på eit godstog, og etterlét seg det kommunistiske regimet og den sovjetiske realismen ved fakultetet for kunst i Sofia. Han fór fyrst til Praha, og dinest til Wien og Genève. Jeanne-Claude møtte Christo i 1958 i Paris, då han måla portrett av familien hennar. Dei vart saman, og fekk eitt barn saman i mai 1960, og to år seinare vart Christo og Jeanne-Claude gift. I 1964 flytta familien til USA. Kort tid før dei fyrste møta hadde Christo eksperimentert med å pakka inn tomme målingspann med stoff og tau. Noko som skulle verta hans hovudsaklege arbeidsform og det kunsteriske særmerket hans.
Frå 1994 nytta paret offisielt begge namna saman, med like rettar til verka deira. Sponsorar og bidrag fra offentlege middel vart nekta av begge kunstnarane, som finansierte kunsten sin utelukkande ved å selja skisser.
Jeanne-Claude døydde i 2009 av ein hjerneaneurisme. Christo døydde i New York den 31. mai 2020 av naturlege årsaker.
«L'Arc de Triumphe, Wrapped»
Før Christo døydde, i 2020, ba han teamet sitt om å fullføra prosjektet, som hadde vore paret sitt ynske, om å pakka inn Triumfbogen. Prosjektet stod klart året etter, og var synleg frå og med 18. september til 3. oktober 2021. Han var pakka inn med 25 000 kvadratmeter sylvblå resirkulert polypropylen festa med 3 000 meter langt raudt tau.
Murray Snowfield
Murray snømark er ei snømark som ligg 3,5 km sør for Possession Bay på Sør-Georgia. Namnet «John Murray-Gletscher» vart gjeve til ein isbre som flyt til enden av Possession Bay av medlemmar av Den andre tyske antarktisekspedisjonen i 1911-12. South Georgia Survey rapporterte i 1955–56 at det i røynda ikkje er ein isbre her, men at den nærliggande snømarka kravde eit namn.
Boy Blue
Albumversjonen starta med ein barokk-aktig horn-fanfare – som minnar om Jeremiah Clarke sin «Prince of Denmark's March» (kring 1700) — og så utviklar seg til ein minimoog-sekvens, før sjølve songen byrjar. Songen inneheld ein solo midtvegs av dei tre strykeinstrumentalistane i bandet. Mot slutten av songen tonar strykeinstrumenta brått ut, og førar rett inn i fjerde sporet på albumet, «Laredo Tornado».
Bassisten Mike de Albuquerque spelar på songen, men det er ukjend kor mange andre songane på albumet han spelar på, fordi han slutta under innspelinga.
Historie
«Ein song om ein allerobrande helt frå mellomalderen.» — Jeff Lynne (Eldorado 2001).
Songen er ein antikrigssong sett til krossfarartida og dannar den andre draumen i det som er historia på Eldorado. Han fortel ei soge om ein helt som kjem attende etter ei lang reise i krig og den begeistra velkomsten han får frå byfolket. Boy Blue, karakteren i songen, avviser heltefeiringa og erklærer hatet sitt mot krig og nektar å ta til våpen igjen.
Songen vart spelt på hyllestalbumet Lynne Me Your Ears av Rick Altizer. Den amerikanske versjonen av singelen manglar fanfaren i starten, delar av mellomspelet og det nest siste refrenget. Songen vart gjeven ut som den andre singelen frå albumet, men gjekk ikkje inn på salslistene noko stad.
Feltspatoide
Feltspatoidar er eit samlenamn på ei gruppe mineral som opptrer i bergartar med lågt innhald av silika, SiO2. I likskap med feltspat er dei kjemisk sett aluminiumsilikatar av natrium og kalium. Feltspatoidar kan ikkje opptre saman med primær kvarts, men vil reagere og danne feltspat. Dei viktigaste er nefelin, NaAlSiO4, og leucitt, KAlSi2O6. Andre feltspatiodar er sodalitt, nosean, hauyn, lasuritt og cancrinitt.
Filippinane under vinter-OL 2022
Filippinane deltok under Vinter-OL 2022 i Beijing i Kina i perioden 4. til 20. februar 2022.
Den filippinske troppen bestod av ein idrettsutøvar: alpinisten Asa Miller. Miller var flaggberar for Filippinane under opningsseremonien og avslutningsseremonien. Dette var andre gongen at Miller var flaggberar for Filippinane, då han var flaggberar under openings- og avslutningsseremonien av vinter-OL 2018 i Pyeongchang.
Nabih Saleh
Øya var opphavleg, som Sitra, dekt av gardar og daddelpalmelundar, men er no kraftig avskoga. Dei fleste innbyggjarane er sjiamuslimar.
Øya er kallla opp etter den lærde sjiamuslimen sjeik Saleh som budde her på 1300-talet.
Solør
Solør er ein region i Hedmark fylke som femner Brandval sokn i Kongsvinger attåt kommunane Grue, Åsnes og Våler. I gamal tid høyrde dessutan Vinger og Eidskog med.
Det er godt jordbruksland etter Glåma i Solør, og regionen er av dei største potetdistrikta i landet. Området er elles særmerkt av store skogområde både vestan Glåma og aust mot svenskegrensa, der det er store moreneavsetnader og gruslægje. Her er det gode høve til friluftsliv, jakt og fiske. Det er aktivt fiske etter røyr i sjøen Skasen om vinteren. Våtmarkene ved Glåma og sideelvane er gode klekkjeområde for mygg, særleg rundt tettstaden Flisa.
Namnet
Lokal nedervd uttala er [²sɔːɽer], i grannebygdene [²søːɽi]. I dag er leseuttala [²suːɽør] vanleg. Namnet kjem av gamalnorsk Soløyjar eller Soleyjar, der førelekken sol vel tyder ‘søyla’, ‘søla’, og øyjar er fleirtal av øy i tydinga ‘land ved vatn’; heile namnet peikar då på dei fløymde flatene etter Glåma.
Ein person frå Solør vert kalla ein solung. Same namnet vert nytta om målføret.
Soga
Etter Ynglingesoga var det Solve gamle som bygde i Solør fyrst. Arkeologiske funn tyder på busetnad i Solør i sein jarnalder og vikingtid, særleg i Grue og Hof. Hof var hovstad i vikingtida. Barnebarnsbarnet til Solve gamle, Halvdan Gulltann, gifte bort dotter si (Solveig eller Solva) til Olav Tretelgja frå Vermland. Soleis kom Ynglingeætta til Noreg, framleis etter Snorre. Son til Olav og Solva het Halvdan Kvitbein. Han voks opp hjå morfar sin i Solør og vart ein mektig konge som la under seg mykje av Hedmarken, Toten, Hadeland og Vestfold. Halvdan Kvitbein var ættefar til Halvdan Svarte.
Solør vart stundom rekna under Raumarike.
N/A
N/A er ei engelsk forkorting og tydar «not applicable» (ikkje aktuelt) eller «not available» (ikkje tilgjengeleg eller finst ikkje, i tydinga «ingen informasjon»). Forkortinga vert ofte nytta i skjema og tabellar.
Fred Anton Maier
Fred Anton Maier var ein norsk skeiseløpar og syklist frå Nøtterøy i Vestfold. I 1968 vart han europmeister, verdsmeister, samt olympisk meister på 5000 m skeiseløp. Han vart noregsmeister på skeiser i 1965. Skeiseløparen Maier var medlem av Tønsberg Turn, medan han som syklist tevla for Tønsberg Cykleklubb.
Skeiseløp
Maier markerte seg som ein solid langdistanseløpar på nasjonalt nivå i 1958-sesongen. Under noregsmeisterskapen på Notodden vart han nummer tre på 10 000 meter, samanlagt vart han mummer ni. To år seinare enda han på femteplass då NM fann stad på Hønefoss. I 1961 vann han 10 000 m under NM i Sandefjord og kunne klive opp på pallen då meisterskapsløpa var over, berre Knut Johannesen og Nils Aaness presterte betre. Dermed fekk Maier delta i både europameisterskapen i Helsinki og verdsmeisterskapen i Göteborg, der han vart høvesvis nummer 12 og 13.
Maier deltok både på 5 000 m og 10 000 m under Vinter-OL 1964. På 5 000 m fullenda han ein stor norsk dag ved å ta bronsemedaljen på tida 7.42,0, Knut Johannesen vann gullmedaljen med ein margin på to tidels sekund til Per Ivar Moe, 7.38,4 mot 7.38,6. På 10 000-meteren sikra seg Maier seg sølvmedaljen etter 16.06,0, svenske Jonny Nilsson vart ein suveren vinnar med 15.50,1. I samanlagtmeisterskapa gjorde Maier det best med ein åttandeplass ved EM i Oslo.